
	ACTA 


	Expedient núm.: 
	Òrgan col·legiat: 

	JGL/2020/5 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	3 de febrer de 2020 

	Durada 
	des de les 19.00 fins a les 21.30 hores 

	Lloc 
	saló de sessions de la casa consistorial 

	Presidida per 
	David Rodríguez i González 

	Secretària actal.
	Immaculada Jané i Viñals 


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Rosó Barrera i Call
	1r tinenta d’alcaldia
	Sí

	Ramon Montaner i Viladrich
	2n tinent d’alcaldia
	Sí

	Judit Gisbert i Ester
	3a tinenta d’alcaldia
	Sí

	Ramon Xandri i Solé
	4a tinent d’alcaldia
	Sí


Una vegada verificada per la secretària actal. la constitució vàlida de l’òrgan, el president obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


 
	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta JGL/2020/4 de la Junta de Govern Local de la sessió duta a terme el dia 27 de gener de 2020, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


ACTIVITATS AMBIENTALS
	Expedient 176/2020. Proposta resolució – obertura d’un establiment dedicat al comerç de pa i pastisseria amb servei de bar

	Favorable
	Tipus de votació: unanimitat

	Vista la sol·licitud de llicència municipal d’obertura per a una activitat de comerç al detall de pa i productes de pastisseria amb servei de bar;
Considerant el que disposa la Llei 20/2009, de 4 de desembre, de prevenció i control ambiental de les activitats, el Decret 112/2010, de 31 d’agost, pel qual s’aprova el Reglament d’espectacles públics i activitats recreatives, la Llei 16/2015, del 21 de juliol, de simplificació de l'activitat administrativa de l'Administració de la Generalitat i dels governs locals de Catalunya i d'impuls de l'activitat econòmica, i la Taxa per la prestació dels serveis d’intervenció administrativa en l’activitat dels ciutadans i les empreses;
Vist l'informe emès pels Serveis Tècnics Municipals, de data 3 de febrer de 2020;
A proposta del regidor delegat de Medi ambient, 
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Prendre la proposta de resolució que es detalla tot seguit:
A. Concedir la llicència municipal d’obertura per a una activitat de comerç al detall de pa i productes de pastisseria amb servei de bar (Annex III, exp. AA 690). Condicionada a l’acreditació del compliment de l’art. 110.g del POUM vigent, i a la presentació del certificat emès per un tècnic competent acreditant el compliment dels valors límits màxims d’immissió de l’ordenança municipal de sorolls, en un termini d’un mes a partir que l’activitat entri en funcionament.
B. Legitimar el titular per a l'execució de les obres i/o instal·lacions relatives a l'obertura, ampliació, modificació o reforma de l'establiment o realització de l'activitat a què es refereix.
C. Una vegada executades les obres i/o instal·lacions, requerir el titular de la llicència que ho comuniqui per escrit a l'Ajuntament de Solsona i acrediti amb un certificat expedit pel tècnic redactor, degudament visat pel col·legi corresponent, que aquestes actuacions s'han efectuat amb subjecció estricta a la llicència concedida i condicions imposades. També cal adjuntar-hi els comprovants i les autoritzacions o certificats necessaris des del punt de vista de seguretat industrial i sanitària i el comprovant conforme el titular està donat d'alta fiscalment per exercir l'activitat.
D. Notificar aquests acords a la persona sol·licitant de la llicència i a aquelles que hagin comparegut en l'expedient i adjuntar una còpia segellada del projecte tècnic al peticionari.
2. Notificar aquesta proposta de resolució al sol·licitant de la llicència i a totes les persones que hagin comparegut en l’expedient, i atorgar-los un termini de deu dies amb la finalitat que puguin al·legar allò que estimin pertinent.


AFERS SOCIALS
	Expedient 195/2020. Sol·licitud targeta d’aparcament per a persones amb discapacitat

	Favorable
	Tipus de votació: unanimitat

	Vista la sol·licitud d’una targeta d’aparcament individual per a persones amb discapacitat;
Vist l’article 7 del Decret 97/2002, de 5 de març, del Departament de Benestar Social de la Generalitat de Catalunya, publicat al DOGC el dia 25 de març de 2002;
A proposta de l’alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda autoritzar a la sol·licitant la targeta d’aparcament individual número 25207-2019-206-1387Q.


	Expedient 147/2020. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord de la Junta de Govern Local d’11 d’abril de 2016.
Vist l'informe emès per l'assistent social de l'Ajuntament, exp. 2014/00286 FS2020,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda atorgar, per pagar el lloguer d'un habitatge corresponent al mes de gener, un ajut de tres-cents cinquanta euros (350,00 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


AIGÜES
	Expedient 200/2020. Modificació de pòlisses de subministrament d’aigua, gener de 2020

	Favorable
	Tipus de votació: unanimitat

	La regidora delegada de Serveis municipals, Rosó Barrera, informa de les modificacions de les pòlisses de subministrament d’aigua potable que s’han presentat durant el mes de gener de 2020.



CONVENIS
	Expedient 170/2020. Conveni de col·laboració amb l'Associació de Festes del Carnaval de Solsona per la celebració de la 50a edició del Carnaval

	Favorable
	Tipus de votació: unanimitat

	
Es dona compte del conveni de col·laboració entre l'Ajuntament de Solsona i l'Associació de Festes del Carnaval de Solsona per la celebració de la 50a edició del Carnaval, i que es transcriu tot seguit:
«Conveni de col·laboració entre l'Ajuntament de Solsona i l'Associació de Festes del Carnaval de Solsona per la celebració de la 50a edició del Carnaval
Solsona, __ de/d’__________ de 2020
Reunits
D’una banda, David Rodríguez i González, alcalde de l’Ajuntament de Solsona, actuant en el seu nom i representació, amb domicili al carrer del Castell, 20, de la ciutat de Solsona i CIF núm. P2525700G.
De l’altra, Joan Solé i Llobet, president de l’Associació de Festes del Carnaval de Solsona, actuant en el seu nom i representació, amb seu social a l’apartat de correus núm. 67 de Solsona i amb el CIF G25053307.
Les parts es reconeixen mútuament, en la qualitat en què intervenen, la capacitat d’obrar necessària per atorgar aquest conveni i, a aquest efecte,
Exposen
I) Que des de l’any 1971 se celebra a Solsona la festa del Carnaval, organitzada per l’Associació de Festes del Carnaval de Solsona (en endavant, l’Associació).
II) Que, des de fa anys, el carnaval s’ha consolidat com una de les festes amb un major arrelament popular a la ciutat de Solsona i que porta un elevat nombre de visitants a la ciutat i que, per això, l’Ajuntament (en endavant, l’Ajuntament), col·labora anualment en el desenvolupament de la festa, tant amb una aportació econòmica com en infraestructures i serveis.
III) Que aquest any 2020 se celebra el 50è aniversari de la recuperació de la festa del carnaval a Solsona, motiu pel qual l’Associació té prevista la realització d’un seguit d’activitats per commemorar aquesta efemèride.
IV) Que, conscient de la importància que té per a la ciutat la celebració de l’aniversari, és voluntat de l’Ajuntament de Solsona col·laborar-hi amb una aportació extraordinària.
Per tot això, les parts acorden formalitzar aquest conveni de col·laboració, per la qual cosa,
Acorden
1. L’Ajuntament es compromet a realitzar una aportació de cinc mil euros (5.000,00 €) per a la celebració del 50è aniversari del Carnaval de Solsona.
2. D’acord amb la Llei 38/2003, de 17 de novembre, General de Subvencions, s’haurà d’acreditar el compliment de l’objecte de la subvenció pública, aportant el compte justificatiu on consti:
- memòria justificativa de l’actuació
- cost total de l’actuació (còpia de les factures i altres documents de valor probatori equivalent)
- finançament de l’actuació (recursos propis i altres ajuts)
- full de dades bancàries.
3. L’Ajuntament figurarà com a col·laborador en els crèdits del documental.
I perquè consti, i en prova de conformitat, les parts signen el present document, per duplicat i a un sol efecte, a la ciutat i en la data esmentades al principi.»
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda aprovar el contingut del conveni esmentat i autoritzar l’alcalde per signar-lo.


CULTURA
	Expedient 172/2020. Escola Arrels Primària – utilització material

	Favorable
	Tipus de votació: unanimitat

	Vista la sol·licitud presentada i subscrita per Gerard Casas i Argerich, representant de l'Escola Arrels Primària, en què demana poder utilitzar 10 taules plegables el dia 20 de febrer, de les 15.00 a les 17.00 hores, per celebrar el Carnaval a l'Escola;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita.


	Expedient 201/2020. Lliga Comarcal de Botifarra – utilització Sala Polivalent i material

	Favorable
	Tipus de votació: unanimitat

	Vista la sol·licitud per poder utilitzar la Sala Polivalent, la nevera que hi ha a la Sala i taules i cadires el dia 29 de març, de les 15.00 a les 21.00 hores, per dur a terme el torneig de Copa de la Lliga Comarcal de Botifarra;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita. S’ha d’especificar exactament l’hora d’entrada (assaig, muntatge, etc.) i l’hora de sortida de l’activitat per poder fer l’ús adequat de les instal·lacions i respectar rigorosament aquests horaris i l’horari del tècnic. 


DESENVOLUPAMENT LOCAL
	Expedient 178/2020. 16a edició Fira del Trumfo i la Tòfona de Catalunya – utilització espais públics i material i serveis

	Favorable
	Tipus de votació: unanimitat

	Vista la sol·licitud presentada i subscrita per Sara Alarcón i Postils, presidenta del Consell Comarcal del Solsonès, en què, amb motiu de la celebració, els dies 7 i 8 de març de 2020, de la 16a edició de la Fira del Trumfo i la Tòfona de Catalunya, sol·licita l’autorització per a l’ocupació dels espais que tot seguit es relacionen:
- plaça del Camp, espai de davant el portal del carrer del Castell i primer tram del passeig de Sant Antoni M. Claret, per a la venda de trumfos i tòfones, fira de productes alimentaris i Festa del Vi
- sala de plens de l’Ajuntament: diumenge, 8 de març, de les 12.00 a les 13.00 hores per a l’acte de lliurament del Premi Bufet
- local de sota el monument de la plaça del Camp, per utilitzar-lo com a magatzem de la Fira
- lavabos de sota el monument de la plaça del Camp, oberts durant el cap de setmana de la Fira
- Sala Polivalent, en cas de pluja, per a poder-hi realitzar la Fira;
Així com la cessió dels materials i serveis següents:
- un congelador i una nevera per ubicar al magatzem de sota el monument de la plaça del Camp
- 20 tanques d’obra
- dos bidons, graelles, quatre safates i quatre pinces per a coure carn
- màstil al centre de la plaça del Camp per instal·lar-hi la il·luminació de la Festa del Vi
- taulers, cavallets i cadires per a 150 persones a la plaça del Camp per al dinar de firaires del dissabte
- 30 taules de plàstic a la plaça del Camp per a la Festa del Vi
- l'equip de so gran pels dos dies de la Fira a la plaça del Camp. El dissabte, 7 de març, de les 11.00 a les 12. hores i de les 20.00 a les 22.00 hores i el diumenge, 8 de març, de les 11.00 a les 12.00 hores i poder disposar del tècnic de so
- 4 illes de contenidors: matèria orgànica, vidre i envasos i que es buidin la nit del dissabte al diumenge
- activar la megafonia del nucli antic durant els dies de la Fira
- un escenari a la plaça del Camp durant els dos dies de la Fira
- la cuineta que té l'Agència a la plaça del Camp durant els dos dies de la Fira
- deixar lliure d’aparcament tota la plaça del Camp durant l’horari de la Fira
- tallar la circulació del trànsit a la plaça del Camp deixant una via d’accés a la plaça pel passeig nou (Kinoko)
- posar l'adhesiu amb les dates de la Fira al panell informatiu de l'entrada de Solsona ubicat al polígon industrial Els Ametllers;
Vist l'informe 48/2020 emès per la Policia Local i a proposta dels regidors delegats de Desenvolupament local i de Cultura i de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita.


 
	Expedient 30/2020. Fira del Trumfo i la Tòfona de Catalunya 2020 – instal·lació atraccions

	Favorable
	Tipus de votació: unanimitat

	Vista la sol·licitud per instal·lar unes atraccions els dies 7 i 8 de març, durant la Fira del Trumfo i la Tòfona de Catalunya 2020;
Vist l’informe 11/2020 emès per la Policia Local i a proposta del regidor delegat de Desenvolupament local i de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir els permisos sol·licitats, un cop pagats els drets corresponents, aportat l'impost sobre activitats econòmiques, l'assegurança de responsabilitat civil, l’alta a la Seguretat Social i després d'haver efectuat el pagament del preu públic per parades, barraques, casetes de venda... situades en terrenys d’ús públic. S’ha de tenir en compte que:
- Pel que fa a la ubicació de les atraccions, haurà de seguir les indicacions de la Policia Local i que la zona ha de quedar sempre neta pel responsable de l’activitat.
- Una vegada muntades les atraccions, cal que s’aporti un certificat emès per un enginyer que acrediti que les atraccions compleixen amb els requisits de seguretat pel seu funcionament i que el seu assentament al terreny és correcte.


 
	Expedient 53/2020. Fira del Trumfo i la Tòfona de Catalunya 2020 – instal·lació atraccions

	Favorable
	Tipus de votació: unanimitat

	Vista la sol·licitud de permís per instal·lar unes atraccions els dies 7 i 8 de març, durant la Fira del Trumfo i la Tòfona de Catalunya 2020;
Vist l’informe 15/2020 emès per la Policia Local i a proposta del regidor delegat de Desenvolupament local i de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir els permisos sol·licitats, un cop pagats els drets corresponents, aportat l'impost sobre activitats econòmiques, l'assegurança de responsabilitat civil, l’alta a la Seguretat Social i després d'haver efectuat el pagament del preu públic per parades, barraques, casetes de venda... situades en terrenys d’ús públic. S’ha de tenir en compte que:
- Pel que fa a la ubicació de les atraccions, haurà de seguir les indicacions de la Policia Local i que la zona ha de quedar sempre neta pel responsable de l’activitat.
- Una vegada muntades les atraccions, cal que s’aporti un certificat emès per un enginyer que acrediti que les atraccions compleixen amb els requisits de seguretat pel seu funcionament i que el seu assentament al terreny és correcte.


 
	Expedient 198/2020. Fira del Trumfo i la Tòfona de Catalunya 2020 – instal·lació atracció

	Desfavorable
	Tipus de votació: unanimitat

	Vista la sol·licitud de permís per instal·lar una atracció (caseta de tir) durant la Fira del Trumfo i la Tòfona de Catalunya, que es durà a terme els dies 7 i 8 de març de 2020;
Vist l’informe 54/2020 emès per la Policia Local i a proposta del regidor delegat de Desenvolupament local i de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar a la sol·licitant que, en aquests moments, ja estan totes les places cobertes. En cas que hi hagués alguna baixa d'últim moment es tindrà en compte la seva sol·licitud.


EDUCACIÓ
	Expedient 87/2020. Col·laboració per a la formació pràctica en centres de treball d'alumnes de l'Institut Francesc Ribalta (PFI)

	Favorable
	Tipus de votació: unanimitat

	Vista la sol·licitud de l'Institut Francesc Ribalta per formalitzar un acord de col·laboració per a la formació pràctica en centres de treball d'alumnes de l'Institut Francesc Ribalta (PFI);
A proposta de la regidora d'Educació, 
La Junta de Govern Local, en virtut de les facultats que té delegades per decret de l'Alcaldia 209/2019, de 7 de juliol, i per unanimitat dels assistents, acorda aprovar la sol·licitud presentada i acordar la realització de pràctiques d'alumnes del centre als equipaments municipals següents:
- 1 alumne a les escoles Setelsis i El Vinyet (setmanes alternes)
- 1 alumne a les instal·lacions esportives (reforç per als preparatius de la piscina a l'estiu)
- 1 alumne a la brigada municipal.


ESPORTS
	Expedient 162/2020. Centre Excursionista del Solsonès – 6ena cursa "Passos de Gegant", dia 7 de juny

	Favorable
	Tipus de votació: unanimitat

	

Vista la sol·licitud del Centre Excursionista del Solsonès, en què demana poder utilitzar els espais públics, les instal·lacions i el material que a continuació es detallen, per dur a terme la sisena edició de la cursa Passos de Gegant el dia 7 de juny:
- disposar del passeig de Sant Antoni M. Claret i dels baixos del monument de la plaça del Camp
- poder utilitzar les dutxes de l'Escola Setelsis
- un equip de so
- una connexió al subministrament elèctric al passeig de Sant Antoni M. Claret
- 30 tanques al passeig de Sant Antoni M. Claret
- 50 cons
- 50 taules i 100 cadires
- un podi per donar els premis
- dos bidons, dues graelles i pinces
- permís per fer foc amb els bidons a la via pública
- senyalització excepcional de pas de vianants per al transit a les zones: unió del passeig de Sant Antoni M. Claret amb el portal del carrer del Castell i pas de vianants del passeig de Sant Antoni M. Claret a la plaça del Camp
- col·laboració de la Policia Local per regular el trànsit a la sortida de la cursa: portal del carrer del Castell, portal del Pont, carrer de la Bòfia, Cabana del Geli i carretera de Sant Llorenç;
Vist l'informe 46/2020 emès per la Policia Local i a proposta dels regidors delegats d'Esports, de Cultura i d'Educació i de l’alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita amb la condició que s’han de fer càrrec d’anar a buscar i retornar el material esmentat. Es comunica a la sol·licitant que l'organització s'ha de fer responsable de tenir voluntaris per cada cruïlla per on passaran els corredors fins que surtin de l'àmbit que té competència l'Ajuntament de Solsona, en aquest moment han de demanar l'autorització al Servei Català de Trànsit.


GOVERNACIÓ
	Expedient 179/2020. Autorització per instal·lar una barra, una barbacoa i un sortidor de cervesa a l’exterior del restaurant situat a la plaça de la Catedral, 4, durant el Carnaval de Solsona 2020

	Favorable
	Tipus de votació: unanimitat

	Vista la sol·licitud d’autorització per instal·lar una barra, una barbacoa i un sortidor de cervesa a l’exterior del restaurant situat a la plaça de la Catedral, 4, del 20 al 24 de febrer de 2020, de les 17.00 a les 02.00 hores, durant el Carnaval de Solsona 2020;
Vist l’informe 49/2020 emès per la Policia Local i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir l’autorització sol·licitada, un cop pagades les taxes corresponents i condicionada al fet que es faci responsable de la neteja de la brutícia que, a causa de la barra esmentada, es pugui produir pels voltants. També es condiciona al fet que l’activitat no generi queixes dels veïns, per sorolls o molèsties similars.


 
	Expedient 188/2020. Bar restaurant El Punxó – ocupació via pública, dia 21 de febrer

	Favorable
	Tipus de votació: unanimitat

	Vista la sol·licitud d’autorització per poder col·locar una barra i un escenari fora del bar restaurant de la plaça de Sant Joan, 14, el dia 21 de febrer, de les 21.00 a les 24.00 hores, per dur a terme un acte conjunt de quatre comparses de Carnaval;
Vist l'informe 51/2020 emès per la Policia Local i a proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir la col·locació de la barra però no de l'escenari, un cop pagades les taxes corresponents i condicionada al fet que es faci responsable de la neteja de la brutícia que, a causa de la barra esmentada, es pugui produir pels voltants. Es comunica a la sol·licitant que l'autorització per dur a terme l'acte conjunt de quatre comparses de Carnaval aquesta petició s’ha de tramitar per mitjà de l’Associació de Festes del Carnaval de Solsona per tal de no solapar actes als diferents llocs de Solsona.


 
	Expedient 189/2020. Pàrquing edifici Comunitat Propietaris Ctra. Manresa 20

	Favorable
	Tipus de votació: unanimitat

	Vista la sol·licitud de la Comunitat de Propietaris de l'edifici Ametller, situat a la carretera de Manresa, 20, en què demana que es col·loqui una pilona o el dispositiu que es cregui oportú, per evitar que aparquin vehicles que sobrepassen la línia groga del gual de la Comunitat, situat al carrer de la Verge de Fàtima, 7, cosa que dificulta la maniobra d'entrada i sortida de vehicles del pàrquing;
Vist l’informe 52/2020 emès per la Policia Local, i a proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar al sol·licitant que, una vegada valorada la possibilitat de posar la pilona,  no es creu oportuna la seva col·locació pel risc que es malmetria sovint per les possibles col·lisions amb els vehicles que intenten estacionar. Es per això que s’ha acordat reforçar la línia groga.


	Expedient 1868/2019. Carnaval de Solsona 2020 – instal·lació parades d’artesania

	Favorable
	Tipus de votació: unanimitat

	Vistes les sol·licituds que demanen permís per instal·lar parades de venda d’artesania durant el Carnaval de Solsona;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir els permisos sol·licitats, un cop pagats els drets corresponents, aportat l'impost sobre activitats econòmiques, l'assegurança de responsabilitat civil, l’alta a la Seguretat Social i després d'haver efectuat el pagament del preu públic per parades, barraques, casetes de venda... situades en terrenys d’ús públic. S’ha de tenir en compte que:
- Les dates del Carnaval de Solsona són del 20 al 26 de febrer de 2020.
- L’amidament i el repartiment de les atraccions i les parades els farà la Policia Local: el de les atraccions el dia 14 de febrer, a les 15.00 hores al Camp del Serra, i el de les parades el dia 21 de febrer, a les 15.30 hores al passeig de Sant Antoni M. Claret.
- Per poder dur a terme algun dels actes programats de Carnaval hi pot haver canvis d’ubicació de les atraccions i les parades.
- El dia 23 de febrer les parades i el dia 26 de febrer les atraccions hauran de desocupar la via pública.
- Vist que la majoria d’actes de Carnaval es duran a terme a la plaça del Camp, la Policia Local indicarà les normes a seguir mentre durin els actes.
- L’Ajuntament de Solsona no facilita la connexió del subministrament de llum elèctrica (que s’haurà de contractar a la companyia subministradora) si no es disposa de grup electrogen. El subministrament d’aigua es pot contractar a l’Ajuntament de Solsona.


	Expedient 1868/2019. Carnaval de Solsona 2020 – instal·lació parades d’alimentació

	Favorable
	Tipus de votació: unanimitat

	Vistes les sol·licituds que demanen permís per instal·lar parades de venda d’alimentació durant el Carnaval de Solsona;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir els permisos sol·licitats, un cop pagats els drets corresponents, aportat l'impost sobre activitats econòmiques, l'assegurança de responsabilitat civil, l’alta a la Seguretat Social, el carnet de manipulador d’aliments i després d'haver efectuat el pagament del preu públic per parades, barraques, casetes de venda... situades en terrenys d’ús públic. S’ha de tenir en compte que:
- Les dates del Carnaval de Solsona són del 20 al 26 de febrer de 2020.
- L’amidament i el repartiment de les atraccions i les parades els farà la Policia Local: el de les atraccions el dia 14 de febrer, a les 15.00 hores al Camp del Serra, i el de les parades el dia 21 de febrer, a les 15.30 hores al passeig de Sant Antoni M. Claret.
- Per poder dur a terme algun dels actes programats de Carnaval hi pot haver canvis d’ubicació de les atraccions i les parades.
- El dia 23 de febrer les parades i el dia 26 de febrer les atraccions hauran de desocupar la via pública.
- Vist que la majoria d’actes de Carnaval es duran a terme a la plaça del Camp, la Policia Local indicarà les normes a seguir mentre durin els actes.
- L’Ajuntament de Solsona no facilita la connexió del subministrament de llum elèctrica (que s’haurà de contractar a la companyia subministradora) si no es disposa de grup electrogen. El subministrament d’aigua es pot contractar a l’Ajuntament de Solsona.


	Expedient 1868/2019. Carnaval de Solsona 2020 – instal·lació parades d’alimentació

	Desfavorable
	Tipus de votació: unanimitat

	Vista la sol·licitud de permís per instal·lar una parada d'alimentació durant el Carnaval de Solsona, que es durà a terme del 20 al 26 de febrer de 2020;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar al sol·licitant que, en aquests moments, ja estan totes les places cobertes. En cas que hi hagués alguna baixa d'últim moment es tindrà en compte la seva sol·licitud.


 
	Expedient 1868/2019. Carnaval de Solsona 2020 – instal·lació parades d’alimentació

	Desfavorable
	Tipus de votació: unanimitat

	Vista la sol·licitud de permís per instal·lar un frankfurt durant el Carnaval de Solsona, que es durà a terme del 20 al 26 de febrer de 2020;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar al sol·licitant que, en aquests moments, ja estan totes les places cobertes. En cas que hi hagués alguna baixa d'últim moment es tindrà en compte la seva sol·licitud.


 
	Expedient 1868/2019. Carnaval de Solsona 2020 – instal·lació atracció

	Favorable
	Tipus de votació: unanimitat

	Vista la sol·licitud que demana permís per instal·lar una atracció durant el Carnaval de Solsona;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir els permisos sol·licitats, un cop pagats els drets corresponents, aportat l'impost sobre activitats econòmiques, l'assegurança de responsabilitat civil, l’alta a la Seguretat Social i després d'haver efectuat el pagament del preu públic per parades, barraques, casetes de venda... situades en terrenys d’ús públic. S’ha de tenir en compte que:
- Les dates del Carnaval de Solsona són del 20 al 26 de febrer de 2020.
- L’amidament i el repartiment de les atraccions i les parades els farà la Policia Local: el de les atraccions el dia 14 de febrer, a les 15.00 hores al Camp del Serra, i el de les parades el dia 21 de febrer, a les 15.30 hores al passeig de Sant Antoni M. Claret.
- Per poder dur a terme algun dels actes programats de Carnaval hi pot haver canvis d’ubicació de les atraccions i les parades.
- El dia 23 de febrer les parades i el dia 26 de febrer les atraccions hauran de desocupar la via pública.
- Vist que la majoria d’actes de Carnaval es duran a terme a la plaça del Camp, la Policia Local indicarà les normes a seguir mentre durin els actes.
- L’Ajuntament de Solsona no facilita la connexió del subministrament de llum elèctrica (que s’haurà de contractar a la companyia subministradora) si no es disposa de grup electrogen. El subministrament d’aigua es pot contractar a l’Ajuntament de Solsona.
- Una vegada muntades les atraccions, cal que s’aporti un certificat emès per un enginyer que acrediti que les atraccions compleixen amb els requisits de seguretat pel seu funcionament i que el seu assentament al terreny és correcte.


 
	Expedient 1868/2019. Carnaval de Solsona 2020 – instal·lació atracció

	Desfavorable
	Tipus de votació: unanimitat

	Vista la sol·licitud de permís per instal·lar una atracció (Ollita infantil) durant el Carnaval de Solsona, que es durà a terme del 20 al 26 de febrer de 2020;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar al sol·licitant que, en aquests moments, ja estan totes les places cobertes. En cas que hi hagués alguna baixa d'últim moment es tindrà en compte la seva sol·licitud.


 
	Expedient 1868/2019. Carnaval de Solsona 2020 – instal·lació atracció

	Desfavorable
	Tipus de votació: unanimitat

	Vista la sol·licitud de permís per instal·lar una atracció durant el Carnaval de Solsona, que es durà a terme del 20 al 26 de febrer de 2020;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar al sol·licitant que, en aquests moments, ja estan totes les places cobertes. En cas que hi hagués alguna baixa d'últim moment es tindrà en compte la seva sol·licitud.


	Expedient 1868/2019. Carnaval de Solsona 2020 – instal·lació atracció

	Desfavorable
	Tipus de votació: unanimitat

	Vista la sol·licitud de permís per instal·lar una atracció (Torito infantil) durant el Carnaval de Solsona, que es durà a terme del 20 al 26 de febrer de 2020;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar al sol·licitant que, en aquests moments, ja estan totes les places cobertes. En cas que hi hagués alguna baixa d'últim moment es tindrà en compte la seva sol·licitud.


	Expedient 164/2020. Tarja de proximitat per a l’accés de vehicles al nucli antic mitjançant control remot

	Desfavorable
	Tipus de votació: unanimitat

	Vista la sol·licitud de concessió de la tarja de proximitat per a l’accés de vehicles al nucli antic mitjançant control remot;
Atès que les pilones pels repartidors romandran baixades en els horaris de càrrega i descàrrega i en horari comercial;
Atès que no compleix amb els criteris previstos a la normativa reguladora de la tarja de proximitat aprovada per l’Ajuntament de Solsona;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar al sol·licitant que no es pot atendre la seva demanda.


 
	Expedient 191/2020. Tarja de resident al nucli antic – zona verda

	Favorable
	Tipus de votació: unanimitat

	Vista la sol·licitud de concessió de la tarja de resident al nucli antic;
Atès que compleix amb els criteris previstos al punt 11 de l’article 43.2 de l’Ordenança General de Circulació de Solsona;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita.


HISENDA
	Expedient 192/2020. Aprovació dels padrons fiscals corresponents al 4t trimestre de 2019 - taxa distribució aigua, recollida escombraries i clavegueram

	Favorable
	Tipus de votació: unanimitat

	Atès que han estat confeccionats els padrons de la taxa per distribució d’aigua, la taxa per recollida d’escombraries i la taxa de clavegueram del quart trimestre de l’any 2019;
A proposta del regidor delegat d’Hisenda,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents:
1. Aprovar els padrons fiscals corresponents al quart trimestre de l’any 2020 que inclou la taxa per distribució d’aigua, la taxa per recollida d’escombraries i la taxa de clavegueram.
2. Determinar com a període voluntari de cobrament per a les taxes esmentades des del 4 de febrer de 2020 al 6 d’abril de 2020, ambdós inclosos.
3. Publicar al tauler d’anuncis i al BOP l’edicte corresponent perquè es puguin deduir les reclamacions que es creguin convenients i a l’efecte de notificació col·lectiva.


PERSONAL
	Expedient 1669/2019. Convocatòria C06/2019 – Arqueòleg/a

	Favorable
	Tipus de votació: unanimitat

	Vist que la Junta de Govern Local en la sessió del dia 21 d’octubre de 2019 aprovà les bases de la convocatòria per cobrir una plaça d’arqueòleg/a, personal laboral fix a temps parcial (20% de la jornada) i constitució d’una borsa de treball;
Vist que les bases reguladores que regeixen la convocatòria es van publicar al DOGC núm. 8004, del dia 18 de novembre de 2019, amb esmena d’errors publicada al DOGC núm. 8009, de data 25 de novembre de 2019, i al BOP de Lleida núm. 224, del dia 20 de novembre de 2019, amb esmena d’errors publicada al BOP núm. 227, de data 25 de novembre de 2019, al taulell d’anuncis i al web de l’Ajuntament de Solsona;
Vist que el Tribunal qualificador de la fase de mèrits i d’oposició es va reunir el dia 29 de gener de 2020;
Vist que els aspirants van realitzar la prova pràctica de coneixements el dia 29 de gener de 2020 a la sala cultural de l’Ajuntament de Solsona;
Vista la proposta de nomenament del Tribunal qualificador del dia 29 de gener de 2020, en relació amb les proves de selecció per contractar un arqueòleg/a amb les característiques següents:
- Codi de la convocatòria: C06/2019
- Denominació del lloc: Arqueòleg/a
- Grup de classificació: A1
- Tipus de relació: Personal laboral fix
- Dedicació: Parcial (20%) 7,5h/set
- Complement destí: 23
- Complement específic anual: 4.099,05 €;
Vista la documentació acreditativa de les condicions de capacitat i requisits exigits en la convocatòria aportada pels aspirants proposats, i de conformitat amb el que disposa l’article 82 del Reglament del personal al servei de les entitats locals, aprovat pel Decret 214/1990, de 30 de juliol, i l’article 21.1.h) de la Llei 7/1985, de 2 d’abril, de bases del règim local,
La Junta de Govern Local en virtut de les facultats que té delegades per decret de l’Alcaldia 209/2019, de 7 de juliol, i per unanimitat dels assistents, acorda:
Primer. Aprovar la proposta del Tribunal respecte a la contractació de Pere Cascante i Torrella, amb DNI núm. ***6020** (registre d’entrada núm. 2010-E-RC-3552), atès que és el candidat que ha obtingut millor puntuació en el concurs-oposició d’arqueòleg/a, personal laboral fix a temps parcial (20% de la jornada).
Segon. Publicar el nomenament en el BOPL i en el taulell d’edictes d’aquest Ajuntament.
Tercer. Constituir la borsa de treball, també anomenada borsa de reposició de la plaça d’arqueòleg/a esmentada, amb les persones que han superat el procés de selecció, obtenint un mínim de 30 punts en la fase d’oposició, i no han resultat contractades, a fi que pugui ser utilitzada en futures crides que poguessin resultar necessàries per cobrir vacants temporalment degudes a baixes per malaltia, maternitat, etc. La borsa serà ordenada segons la puntuació obtinguda:
1. Registre d’entrada núm. 2019-E-RE-496, que correspon a Mireia Pedro Pascual, amb DNI núm. ***5479**.
2. Registre d’entrada núm. 2019-E-RE-461, que correspon a Agnès Simón Roig, amb DNI núm. ***9397**.
Quart. Notificar aquesta resolució als aspirants nomenats.
Cinquè. Comunicar aquesta resolució al Registre de Personal d’aquest Ajuntament per al seu coneixement i efectes.


 
	Expedient 1892/2019. Convocatòria C08/2019 – Enginyer/a / recurs Col·legi d’Enginyers Tècnics Industrials de Lleida

	Favorable
	Tipus de votació: unanimitat

	Vist el recurs de reposició del Col·legi d’Enginyers Tècnics Industrials de Lleida, contra l’acord que adoptà la Junta de Govern Local en la sessió del dia 9 de desembre de 2019, pel qual s'aprovaren les bases de la convocatòria per cobrir una plaça d’enginyer/a de l’Ajuntament de Solsona;
Atès que el recurs de reposició es fonamenta en què la titulació requerida no inclou la d’enginyer tècnic industrial;
Atès que a les bases de la convocatòria, literalment diu:
Titulació exigible: títol de graduat/da en l’àmbit d’enginyeria o títol d’enginyer/a;
Atès que les bases ja es van aprovar tenint el compte que el títol d’enginyer tècnic industrial és un títol d’enginyer i per tant compleix les bases de la convocatòria;
A proposta de l'alcalde,
La Junta de Govern Local en virtut de les facultats que té delegades per decret de l’Alcaldia 209/2019, de 7 de juliol, i per unanimitat dels assistents, acorda comunicar al Col·legi d’Enginyers Tècnics Industrials de Lleida, que les bases de la convocatòria aprovades per la Junta de Govern Local en la sessió del dia 9 de desembre de 2019, per cobrir una plaça d’enginyer/a de l’Ajuntament de Solsona, ja permeten accedir a la convocatòria amb el títol d’enginyer tècnic industrial.


	Expedient 150/2020. Permís per formació

	Favorable
	Tipus de votació: unanimitat

	Vista la sol·licitud presentada per una treballadora municipal de permís per formació per fer el curs "Cura i manteniment del Clarinet", organitzat per l'Escola de Música d'Artés el dia 26 de gener de 2020, de les 11.00 a les 13.00 hores;
Vist el que estableix el pacte-conveni de l'Ajuntament de Solsona a l'article 10 i a l'article 28.2;
A proposta de la regidora delegada d'Educació,
La Junta de Govern Local, en virtut de les facultats que té delegades per decret de l'Alcaldia 209/2019, de 7 de juliol, i per unanimitat dels assistents, acorda aprovar la sol·licitud presentada, autoritzar les hores de formació, dins del crèdit horari d'hores no lectives, i el cost del curs. Una vegada finalitzada la formació caldrà fer arribar el certificat corresponent.


 
	Expedient 177/2020. Permís per formació

	Favorable
	Tipus de votació: unanimitat

	Vista la sol·licitud presentada per una tècnica municipal de permís de formació per fer el curs "Prescripció i dinamització de la poesia infantil i juvenil a les biblioteques", organitzat pel Col·legi Oficial de Bibliotecaris i Documentalistes de Catalunya a Lleida, el dia 19 de febrer de 2020;
Vist el que estableix el pacte-conveni de l'Ajuntament de Solsona a l'article 10 i a l'article 28.2;
A proposta de la regidora delegada de Cultura,
La Junta de Govern Local, en virtut de les facultats que té delegades per decret de l'Alcaldia 209/2019, de 7 de juliol, i per unanimitat dels assistents, acorda aprovar la sol·licitud presentada, autoritzar les hores de formació coincidents amb la jornada laboral, abonar el cost del curs i les despeses pels desplaçaments que es facin tal i com estableix l'article 28.2 del pacte-conveni de l'Ajuntament de Solsona. Una vegada finalitzada la formació caldrà fer arribar el certificat corresponent.


	Expedient 182/2020. Permís per formació

	Favorable
	Tipus de votació: unanimitat

	Vista la sol·licitud d’una tècnica municipal per assistir a una trobada del grup de treball Grill de recomanacions infantils el dia 29 de gener de 2020, a la Biblioteca Pública de Lleida;
Vista la sol·licitud de permís per assistir a una trobada de biblioteques públiques de la Xarxa Territorial de Lleida el dia 18 de febrer de 2020, a la Biblioteca Pública de Lleida;
Vist el que estableix el pacte-conveni de l'Ajuntament de Solsona a l'article 28.2;
A proposta de la regidora delegada de Cultura,
La Junta de Govern Local, en virtut de les facultats que té delegades per decret de l'Alcaldia 209/2019, de 7 de juliol, i per unanimitat dels assistents, acorda aprovar les sol·licituds presentades, autoritzar les hores d'assistència a la trobada com a jornada laboral i abonar les despeses pels desplaçaments que es facin tal i com estableix l'article 28.2 del pacte-conveni de l'Ajuntament de Solsona.


 
	Expedient 194/2020. Permís per formació

	Favorable
	Tipus de votació: unanimitat

	Vista la sol·licitud presentada per una treballadora municipal en què sol·licita permís per formació per assistir al "15è Seminari d’Actualització Jurídica - 2020", organitzat pel Col·legi de secretaris, interventors i tresorers d'administració local de Lleida i que s'impartirà a Lleida els dies 21 de febrer, 20 de març, 17 d'abril, 22 de maig, 19 de juny, 18 de setembre, 16 d'octubre i 20 de novembre de 2020;
Vist el que estableix el pacte-conveni de l'Ajuntament de Solsona a l'article 10 i a l'article 28.2;
A proposta del regidor delegat d'Hisenda i Administració,
La Junta de Govern Local, en virtut de les facultats que té delegades per decret de l'Alcaldia 209/2019, de 7 de juliol, i per unanimitat dels assistents, acorda aprovar la sol·licitud presentada, autoritzar les hores de formació coincidents amb la jornada laboral, abonar el cost del curs i les despeses pels desplaçaments que es facin amb motiu del curs tal i com estableix l'article 28.2 del pacte-conveni de l'Ajuntament de Solsona. Una vegada finalitzada la formació caldrà fer arribar el certificat corresponent. Els desplaçaments es faran conjuntament amb el company que té autoritzat el mateix curs.


 
	Expedient 203/2020. Permís per formació

	Favorable
	Tipus de votació: unanimitat

	Vista la sol·licitud presentada per una tècnica municipal en què sol·licita permís per formació per assistir al "15è Seminari d’Actualització Jurídica - 2020" organitzat pel Col·legi de secretaris, interventors i tresorers d'administració local de Lleida i que s'impartirà a Lleida els dies 21 de febrer, 20 de març, 17 d'abril, 22 de maig, 19 de juny, 18 de setembre, 16 d'octubre i 20 de novembre de 2020;
Vist el que estableix el pacte-conveni de l'Ajuntament de Solsona a l'article 10 i a l'article 28.2;
A proposta del regidor delegat d'Hisenda i Administració,
La Junta de Govern Local, en virtut de les facultats que té delegades per decret de l'Alcaldia 209/2019, de 7 de juliol, i per unanimitat dels assistents, acorda aprovar la sol·licitud presentada, autoritzar les hores de formació coincidents amb la jornada laboral, abonar el cost del curs i les despeses pels desplaçaments que es facin amb motiu del curs tal i com estableix l'article 28.2 del pacte-conveni de l'Ajuntament de Solsona. Una vegada finalitzada la formació caldrà fer arribar el certificat corresponent. Els desplaçaments es faran conjuntament amb el company que té autoritzat el mateix curs.


URBANISME
	Expedient 1555/2019. Llicència urbanística – reformar l'interior d'un edifici de tres habitatges

	Favorable
	Tipus de votació: unanimitat

	Vista la sol·licitud de llicència per reformar l'interior d'un edifici de tres habitatges;
Vist l'informe emès pels Serveis Tècnics Municipals i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència sol·licitada amb l'advertiment següent:
- Caldrà recollir la placa d’obres a les oficines tècniques municipals, previ pagament de 8,00 €.
- En cas de preveure l’ocupació de la via pública a conseqüència de les obres caldrà sol·licitar explícitament l’autorització.
- En el moment de repicar els paraments interns i s’intervingui en sostres (bigues i/o entrebigat), i també en les fusteries originals, caldrà avisar l’arqueòleg municipal per a que en faci seguiment o documentació, si s’escau.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 752/2019. Desestimar al·legació i aprovació definitiva – Estatus i bases de la Junta de Compensació del subsector 1 del sector F "Cabana del Silo" 

	Favorable
	Tipus de votació: unanimitat

	El Ple de l’Ajuntament de Solsona, en la sessió del dia 26 de gener de 2018, aprovà definitivament l’avanç del Pla parcial del sector F que preveia la divisió en subsectors de l’àmbit; en la mateixa sessió també s’aprovà definitivament el Pla parcial del subsector 1 del sector F "Cabana del Silo". En aquesta sessió plenària també s’acordà procedir a la publicació i notificació dels expedients un cop es disposés del text refós amb la incorporació de les esmenes detallades als informes respectius de la Comissió Territorial d’Urbanisme de la Catalunya Central de data 16 de gener.
La Junta de Govern Local, en sessió duta a terme el dia 10 de desembre de 2018, adoptà l’acord de publicar l’aprovació definitiva de l’avanç del Pla parcial del sector F en el Butlletí Oficial de la Província de Lleida i el Pla parcial del subsector 1 del sector F en el Diari Oficial de la Generalitat de Catalunya.
La publicació del Pla es va efectuar en el Diari Oficial de la Generalitat de Catalunya núm. 7785, del dia 10 de gener de 2019.
A instància de la mercantil Solicelgrat, SL, representada per Ramon Padullés i Rosell, propietària que representa el 79,40% de l’àmbit del subsector 1, es tramita l’expedient per a l’aprovació dels estatuts i bases d’actuació de la Junta de Compensació del subsector 1 del sector F "La Cabana del Silo".
La Junta de Govern Local, en la sessió del dia 12 d’agost de 2019, aprovà inicialment els estatuts i les bases d’actuació de la Junta de Compensació del subsector 1, sector F “Cabana del Silo”.
L’acord d’aprovació inicial es publicà en el taulell d’anuncis municipal, a la seu electrònica de l’Ajuntament de Solsona, en el Butlletí Oficial de la Província de Lleida núm. 159, del dia 19 d’agost de 2019, i es donà audiència als interessats, i tot això a l'efecte que poguessin formular-se quantes al·legacions, suggeriments o reclamacions els interessats estimessin pertinents.
L’expedient va estar exposat al públic des del 20 d’agost al 30 de setembre de 2019. Durant el període d’exposició al públic no es va presentar cap al·legació ni reclamació en relació al contingut dels estatuts i bases presentats per Solicelgrat, SL.
La Junta de Govern Local, en la sessió del dia 16 de desembre de 2019, aprovà definitivament els estatuts i les bases d'actuació de la Junta de Compensació del subsector 1 del sector F "La Cabana del Silo", amb el mateix text i contingut que l’aprovat inicialment per la Junta de Govern Local en la sessió del dia 12 d’agost de 2019 i que està publicat íntegrament al Butlletí Oficial de la Província de Lleida núm. 159, de dia 19 d’agost de 2019, per considerar que no s’havia presentat cap al·legació en el termini d’informació al públic.
L’acord adoptat el dia 16 de desembre de 2019 es notificà als interessats i el dia 27 de gener de 2020 Esteve Gangolells i Sampons presentà un escrit manifestant que el dia 19 de setembre de 2019, mitjançant escrit tramès per correu administratiu, va presentar un escrit d'al·legacions, dins el termini d‘informació pública, com afectat no només pel projecte de reparcel·lació sinó també pel projecte dels estatus i bases d’actuació aprovats inicialment i que haurien de regular el funcionament de la Junta de Compensació, manifestant que les al·legacions formulades a aquest escrit afectaven dos expedients: projecte de reparcel·lació, d’una banda, i estatus i bases d’actuació de la Junta de Compensació de l’altra.
Atès que a l’escrit presentat el dia 19 de setembre de 2019 per Esteve Gangolells i Sampons s’argumenten les al·legacions en base a:
1. La divisió dels subsectors s’ha fet d‘una forma que la finca del senyor Gangolells ha quedat dividida i molt perjudicada en només incloure’s una part, concretament una superfície de 2.039,80 m2 vinculada al desenvolupament del subsector.
2. No es justifica la conveniència i l'oportunitat de divisió en subsectors.
3. S'incompleixen els requisits per la delimitació dels polígons que estableix l’article 118.3 del Decret legislatiu 1/2020 de 3 d’agost.
4. La divisió queda allunyada del que hauria de ser l'interès públic atès que respon a interessos particulars i no generals;
Atès que aquests aspectes formen part del projecte de l’avanç del Pla parcial urbanístic de l’àmbit del sector F que preveia la divisió en subsectors, expedient en el qual ja es va donar audiència a Esteve Gangolells i Sampons i que s’aprovà definitivament pel Ple de l’Ajuntament de Solsona en la sessió del dia 26 de novembre de 2015;
Atès que l’al·legació presentada no manifesta cap aspecte en relació als estatus i bases d’actuació de la Junta de Compensació;
Atès que l’informe de l’arquitecte municipal i el de Secretaria detallen que els estatuts contenen les circumstàncies mínimes establertes en l'article 197 i 198.1 del Reglament de la Llei d'urbanisme de Catalunya, aprovat per Decret 305/2006, de 18 de juliol;
De conformitat amb l'article 119 i 130 del Text refós de la Llei d'urbanisme de Catalunya aprovat per Decret legislatiu 1/2010, de 3 d'agost; l'article 170 i següents del Reglament de la Llei d'urbanisme de Catalunya aprovat per Decret 305/2006, de 18 de juliol; l'article 21.1.j) de la Llei 7/1985, de 2 d'abril, reguladora de les bases del règim local,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
Primer. Desestimar l’al·legació presentada el dia 19 de setembre de 2019 per Esteve Gangolells i Sampons contra els estatuts i les bases d'actuació de la Junta de Compensació del subsector 1 del sector F "La Cabana del Silo".
Segon. Aprovar definitivament els estatuts i les bases d'actuació de la Junta de Compensació del subsector 1 del sector F "La Cabana del Silo", amb el mateix text i contingut que l’aprovat inicialment per la Junta de Govern Local en la sessió del dia 12 d’agost de 2019 i que està publicat íntegrament al Butlletí Oficial de la Província de Lleida núm. 159, de dia 19 d’agost de 2019.
Tercer. Publicar en el Butlletí Oficial de la Província de Lleida el present acord d'aprovació definitiva i notificar individualitzadament a les persones propietàries perquè puguin manifestar la seva decisió d'adherir-se a la futura entitat durant el termini de 15 dies, advertint-los de les conseqüències de la falta d'adhesió, de conformitat amb allò que s'ha fixat a les bases d'actuació.
Així mateix, l’expedient estarà a la disposició dels interessats a la seu electrònica d'aquest Ajuntament (adreça https://www.ajsolsona.cat/seu-electronica).
Quart. Requerir els interessats perquè constitueixin la Junta de Compensació mitjançant escriptura pública.

	Tipus de votació: unanimitat

	El Ple de l’Ajuntament de Solsona, en la sessió del dia 26 de gener de 2018, aprovà definitivament l’avanç del Pla parcial del sector F que preveia la divisió en subsectors de l’àmbit; en la mateixa sessió també s’aprovà definitivament el Pla parcial del subsector 1 del sector F "Cabana del Silo". En aquesta sessió plenària també s’acordà procedir a la publicació i notificació dels expedients un cop es disposés del text refós amb la incorporació de les esmenes detallades als informes respectius de la Comissió Territorial d’Urbanisme de la Catalunya Central de data 16 de gener.
La Junta de Govern Local, en sessió duta a terme el dia 10 de desembre de 2018, adoptà l’acord de publicar l’aprovació definitiva de l’avanç del Pla parcial del sector F en el Butlletí Oficial de la Província de Lleida i el Pla parcial del subsector 1 del sector F en el Diari Oficial de la Generalitat de Catalunya.
La publicació del Pla es va efectuar en el Diari Oficial de la Generalitat de Catalunya núm. 7785, del dia 10 de gener de 2019.
A instància de la mercantil Solicelgrat, SL, representada per Ramon Padullés i Rosell, propietària que representa el 79,40% de l’àmbit del subsector 1, es tramita l’expedient per a l’aprovació dels estatuts i bases d’actuació de la Junta de Compensació del subsector 1 del sector F "La Cabana del Silo".
La Junta de Govern Local, en la sessió del dia 12 d’agost de 2019 aprovà inicialment els Estatuts i les Bases d’actuació de la Junta de Compensació del subsector 1, sector F “Cabana del Silo”.
L’acord d’aprovació inicial es publicà en el taulell d’anuncis municipal, a la seu electrònica de l’Ajuntament de Solsona, en el  Butlletí Oficial de la Província de Lleida núm. 159 del dia 19 d’agost de 2019 i es donà audiència als interessats, i tot això a l'efecte que poguessin formular-se quantes al·legacions, suggeriments o reclamacions els interessats estimessin pertinents.
L’expedient va estar exposat al públic des del 20 d’agost de 2019 fins el dia 30 de setembre de 2019.
La Junta de Govern Local, en la sessió del dia 16 de desembre de 2019 aprovà  definitivament els estatuts i les bases d'actuació de la Junta de Compensació del subsector 1 del sector F "La Cabana del Silo", acord que es notificà als interessats el dia 19 de desembre de 2019.
En el Butlletí Oficial de la Província de Lleida núm. 248 del dia 27 de desembre de 2019 es publicà l’anunci d’aprovació definitiva dels estatuts i les bases.
El dia 27 de gener de 2020 Esteve Gangolells i Sampons presentà un escrit de reposició contra l’acord adoptat per la Junta de Govern Local del dia 16 de desembre de 2019 que motivà un nou acord d’aprovació definitiva dels estatuts i de les bases que es dugué a terme per la Junta de Govern local del dia 4 de febrer de 2020.
Atès que el dia  27 de gener de 2020 Solicelgrat SL presentà l’escriptura original de constitució de la Junta de Compensació del Subsector 1 «La Cabana del Silo».
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
Primer. Aprovar la constitució de l’esmentada Junta de Compensació, formalitzada en Escriptura pública, amb protocol núm. 60 , el dia 24 de gener de 2020, davant la Notària de Solsona, Roser Berenguer i Sabaté, del Real i Il·lustre Col·legi de Notaris de Catalunya.
Segon. Notificar individualitzadament als propietaris afectats.
Tercer. Remetre el present acord de constitució al Registre d'Entitats Urbanístiques Col·laboradores, així com un exemplar dels Estatuts de la Junta de Compensació.
Quart. Sol·licitar al Registre de Propietat que estengui nota marginal d'afecció de les finques incloses en la unitat d'execució. 


El president aixeca la sessió, de la qual, com a secretària actal., estenc aquesta acta.

Vist i plau
La secretària actal.
El president

